CELEX: 32014L0039
Language: et
Date: 2014-03-12 00:00:00
Title: Komisjoni direktiiv 2014/39/EL, 12. märts 2014 , millega muudetakse direktiivi 2012/9/EL seoses selle ülevõtmise kuupäeva ja üleminekuperioodi lõppemise tähtajaga  EMPs kohaldatav tekst

13.3.2014   
            
            
               ET
            
            
               Euroopa Liidu Teataja
            
            
               L 73/3
            
         
      KOMISJONI DIREKTIIV 2014/39/EL,
   12. märts 2014,
   millega muudetakse direktiivi 2012/9/EL seoses selle ülevõtmise kuupäeva ja üleminekuperioodi lõppemise tähtajaga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Komisjoni direktiiviga 2012/9/EL (2) asendati direktiivi 2001/37/EÜ I lisa ning sätestati uued lisahoiatused, mida kasutada tubakatoodete tarbijapakenditel, nagu on ette nähtud direktiivi 2001/37/EÜ artikli 5 lõike 2 punktis b.
            
         
               (2)
            
            
               Direktiivis 2012/9/EL on sätestatud, et liikmesriigid peavad selle direktiivi üle võtma 28. märtsiks 2014 ja et direktiivi artiklis 3 sätestatud üleminekuperiood kestab kuni 28. märtsini 2016.
            
         
               (3)
            
            
               Komisjoni otsusega 2003/641/EÜ (3) on kehtestatud eeskirjad värvifotode ja muude illustratsioonide kasutamise kohta terviseohu hoiatusena tubakapakenditel.
            
         
               (4)
            
            
               Komisjoni 26. mai 2005. aasta otsuses K(2005) 1452 on sätestatud valitud alusdokumentidest koosnev kogu, mis sisaldab värvifotosid või muid illustratsioone kõikide direktiivi 2001/37/EÜ I lisas loetletud lisahoiatuste jaoks.
            
         
               (5)
            
            
               Pärast direktiivi 2012/9/EL vastuvõtmist algatas komisjon uuringud, et töötada kõikide direktiivi 2012/9/EL lisas (millega asendati direktiivi 2001/37/EÜ I lisa) loetletud lisahoiatuste jaoks välja värvifotod või muud illustratsioonid ja neid katsetada. Nende uuringute tulemusi veel ei ole.
            
         
               (6)
            
            
               Liikmesriikidel, kes nõuavad vastavalt direktiivi 2001/37/EÜ artikli 5 lõikele 3 lisahoiatusi värvifotode või muude illustratsioonide kujul, on direktiivi 2012/9/EL ülevõtmisel vaja, et alusdokumentide valik oleks neile kättesaadav piisavalt vara.
            
         
               (7)
            
            
               Kuna valitud alusdokumentidest koosneva kogu ajakohastamine ja otsuse K(2005) 1452 muutmine on küllaltki keeruline, võib juhtuda, et sellega ei jõuta valmis ajaks, mis jätaks liikmesriikidele piisavalt aega direktiivi 2012/9/EL ülevõtmise tähtajast kinni pidamiseks.
            
         
               (8)
            
            
               Et liikmesriikidel oleks piisavalt aega, on asjakohane direktiivi 2012/9/EL ülevõtmise tähtaega ja selles direktiivis sätestatud üleminekuperioodi lõppu edasi lükata.
            
         
               (9)
            
            
               Käesolevas direktiivis ettenähtud meetmed on kooskõlas direktiivi 2001/37/EÜ artikli 10 lõike 1 alusel loodud komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2012/9/EL muudetakse järgmiselt.
   
               1)
            
            
               Artikli 2 lõikes 1 asendatakse kuupäev „28. märtsiks 2014” kuupäevaga „28. märtsiks 2016”.
            
         
               2)
            
            
               Artiklis 3 asendatakse kuupäev „kuni 28. märtsini 2016” kuupäevaga „kuni 28. märtsini 2018”.
            
         Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 3
   Käesolev direktiiv on adresseeritud liikmesriikidele.
   
      Brüssel, 12. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 194, 18.7.2001, lk 26.
   
      (2)  Komisjoni direktiivi 2012/9/EL, 7. märts 2012, millega muudetakse Euroopa Parlamendi ja nõukogu direktiivi 2001/37/EÜ (tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta) I lisa (ELT L 69, 8.3.2012, lk 15).
   
      (3)  Komisjoni otsus 2003/641/EÜ, 5. september 2003, värvifotode ja muude illustratsioonide kasutamise kohta terviseohu hoiatusena tubakapakenditel (ELT L 226, 10.9.2003, lk 24).